
          REPUBLIKA HRVATSKA
TRGOVAČKI SUD U ZAGREBU
STALNA SLUŽBA U KARLOVCU	 
Karlovac, Trg hrvatskih branitelja 1/II


REPUBLIKA HRVATSKA
R J E Š E N J E

Trgovački sud u Zagrebu, Stalna služba u Karlovcu, po Vesni Fundurulić Perišin, kao stečajnom sucu, u stečajnom predmetu u povodu prijedloga predlagatelja FINA Zagreb, OIB: 85821130368, za otvaranje stečajnog postupka nad dužnikom BERTOLAN d.o.o., Kutina, Krleža Miroslava 52, OIB: 58837533240, 4. listopada 2017. 

r i j e š i o    j e

1.Obustavlja se stečajni postupak nad dužnikom BERTOLAN d.o.o., Kutina, Krleža Miroslava 52, OIB: 58837533240.

2. Ročište određeno za 13. studenog 2017. neće se održati.

Obrazloženje

Rješenjem poslovni broj gornji od 8. rujna 2017. sud je pokrenuo prethodni postupak radi utvrđivanja pretpostavki za otvaranje stečajnog postupka nad dužnikom BERTOLAN d.o.o., Kutina, Krleža Miroslava 52, OIB: 58837533240.

Dužnik je podneskom od 29. rujna 2017. dostavio potvrdu Financijske agencije od 29. rujna 2017., iz koje proizlazi kako njegov račun nije blokiran, te predlaže da se postupak obustavi.

	Slijedom navedenog, sud je izveo zaključak kako dužnik u Očevidniku redoslijeda osnova za plaćanje koji vodi Financijska agencija nema evidentiranih neizvršenih osnova za plaćanje u razdoblju dužem od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa.





	Kako je dužnik postao sposoban za plaćanje te predlagatelj nije učinio vjerojatnim postojanje kojeg drugog stečajnog razloga, sud je na temelju odredbe čl. 128. st. 9. Stečajnog zakona ("Narodne novine" broj 71/15), riješio kao u izreci.	 
		 	
U Karlovcu 4. listopada 2017.


SUDAC:
Vesna Fundurulić Perišin, v.r.

Za točnost otpravka-
Ovlašteni službenik:
Žana Livaja


POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

